Maria Rebélo

Maria Rebélo (ent. Lelut, s. 29. tammikuuta 1956 Ílhavo, Portugali) on entinen ranskalainen kestävyysjuoksija.

Rebélo osallistui arvokisojen maratonille seitsemän kertaa. Stuttgartin EM-kilpailuissa 1986 hän sijoittui yhdeksänneksi ajalla 2.40.20. Rooman MM-kilpailuissa 1987 hän keskeytti. Soulin 1988 olympialaisissa hän sijoittui 18:nneksi ajalla 2.33.47. Splitin EM-kilpailuissa hän saavutti pronssia ajalla 2.35.51. Tokion MM-kilpailuissa 1991 hän oli viides ajalla 2.32.05. Barcelonan 1992 olympialaisissa hän keskeytti. Stuttgartin MM-kilpailuissa 1993 hän sijoittui 12:nneksi ajalla 2.38.33.

Rebélo saavutti maastojuoksun MM-kilpailuissa viisi joukkuemitalia ja EM-kilpailuissa yhden joukkuehopean. Henkilökohtaisissa maastojuoksuissa hän oli parhaimmillaan MM-kilpailuissa kymmenes vuonna 1989 ja EM-kilpailuissa viides vuonna 1994.

Rebélo voitti Ranskan mestaruuden 10 000 metrin juoksussa vuosina 1985–1988, 25 kilometrin maantiejuoksussa vuonna 1985, puolimaratonilla vuonna 1992, maratonilla vuosina 1990, 1993 ja 1994 sekä maastojuoksussa vuonna 1994.

Lähteet

 
 
 

Ranskalaiset kestävyysjuoksijat
Ranskalaiset maastojuoksijat
Vuonna 1956 syntyneet
Elävät henkilöt